CELEX: 62017CB0632
Language: sk
Date: 2018-11-28 00:00:00
Title: Vec C-632/17: Uznesenie Súdneho dvora (siedma komora) z 28. novembra 2018 (návrh na začatie prejudiciálneho konania, ktorý podal Sąd Rejonowy w Siemianowicach Śląskich – Poľsko) – Powszechna Kasa Oszczędności (PKO) Bank Polski S.A./Jacek Michalski (Návrh na začatie prejudiciálneho konania — Článok 99 rokovacieho poriadku Súdneho dvora — Ochrana spotrebiteľa — Smernica 93/13/EHS — Nekalé podmienky v spotrebiteľských zmluvách — Smernica 2008/48/ES — Konanie o vydanie platobného rozkazu na základe výpisu z bankovej knihy — Nemožnosť súdu posúdiť za absencie odporu spotrebiteľa prípadnú nekalú povahu zmluvných podmienok)

11.2.2019   
            
            
               SK
            
            
               Úradný vestník Európskej únie
            
            
               C 54/2
            
         
      Uznesenie Súdneho dvora (siedma komora) z 28. novembra 2018 (návrh na začatie prejudiciálneho konania, ktorý podal Sąd Rejonowy w Siemianowicach Śląskich – Poľsko) – Powszechna Kasa Oszczędności (PKO) Bank Polski S.A./Jacek Michalski
      (Vec C-632/17) (1)
      
      ((Návrh na začatie prejudiciálneho konania - Článok 99 rokovacieho poriadku Súdneho dvora - Ochrana spotrebiteľa - Smernica 93/13/EHS - Nekalé podmienky v spotrebiteľských zmluvách - Smernica 2008/48/ES - Konanie o vydanie platobného rozkazu na základe výpisu z bankovej knihy - Nemožnosť súdu posúdiť za absencie odporu spotrebiteľa prípadnú nekalú povahu zmluvných podmienok))
      (2019/C 54/02)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Sąd Rejonowy w Siemianowicach Śląskich
      
         Účastníci konania
      
      
         Navrhovateľ: Powszechna Kasa Oszczędności (PKO) Bank Polski S.A.
      
         Odporca: Jacek Michalski
      
         Výrok
      
      Článok 7 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách, ako aj článok 10 smernice Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS, sa majú vykladať v tom zmysle, že bránia takej vnútroštátnej právnej úprave, ako je právna úprava v konaní vo veci samej, ktorá umožňuje vydať platobný rozkaz na základe výpisu z účtovných kníh banky, ako dôkazu preukazujúceho existenciu pohľadávky vzniknutej zo zmluvy o spotrebiteľskom úvere, ak sudca rozhodujúci o návrhu na vydanie platobného rozkazu nemá právomoc vykonať preskúmanie prípadnej nekalej povahy zmluvných podmienok tejto zmluvy a ubezpečiť sa o prítomnosti informácií uvedených v predmetnom článku 10 v tejto zmluve, pokiaľ podmienky vykonania práva podať odpor proti takému platobnému rozkazu neumožňujú zaručiť dodržanie práv, ktoré spotrebiteľovi poskytujú tieto smernice.
      
         (1)  Ú. v. EÚ C 104, 19.3.2018.